CELEX: 62019CN0916
Language: lv
Date: 2019-12-12 00:00:00
Title: Lieta C-916/19: Lūgums sniegt prejudiciālu nolēmumu, ko 2019. gada 12. decembrī iesniedza Consiglio di Stato (Itālija) – Alpha Trading SpA unipersonale/Ministero dell’Economia e delle Finanze u.c.

23.3.2020   
            
            
               LV
            
            
               Eiropas Savienības Oficiālais Vēstnesis
            
            
               C 95/16
            
         
      Lūgums sniegt prejudiciālu nolēmumu, ko 2019. gada 12. decembrī iesniedza Consiglio di Stato (Itālija) – Alpha Trading SpA unipersonale/Ministero dell’Economia e delle Finanze u.c.
      (Lieta C-916/19)
      (2020/C 95/18)
      Tiesvedības valoda – itāļu
      
         Iesniedzējtiesa
      
      
         Consiglio di Stato
      
      
         Pamatlietas puses
      
      
         Prasītāja: Alpha Trading SpA unipersonale
      
      
         Atbildētājas: Ministero dell’Economia e delle Finanze, Ministero dell’Ambiente e della Tutela del Territorio e del Mare, Ministero delle Politiche agricole, alimentari e forestali, Ministero dello Sviluppo Economico
      
      
         Prejudiciālais jautājums
      
      Eiropas Savienības Tiesai tiek lūgts noteikt, vai – ņemot vērā LESD 107. un 108. pantu, Padomes Regulu (EK) Nr. 659/1999 (1999. gada 22. marts) (1) ar vēlākiem grozījumiem, Komisijas Regulu (EK) Nr. 794/2004 (2004. gada 21. aprīlis) (2), kā arī citas iespējamās atbilstošās [Eiropas Savienības] tiesību normas – valsts atbalstu, kas tādējādi ir iepriekš jāpaziņo Eiropas Komisijai, veido tāds sekundārs normatīvs akts kā apstrīdētie noteikumi, kuri ir pieņemti ar Ministrijas dekrētu Nr. 37/2015 un kuri, tieši izpildot Consiglio di Stato [Valsts padomes] spriedumus, ar kuriem ir daļēji atcelti iepriekšējie noteikumi, kuri jau bija paziņoti Komisijai, izmaina “ar atpakaļejošu spēku” samazinātās akcīzes nodokļa likmes biodīzeļdegvielai piemērošanas kārtību, ar atpakaļejošu spēku izmainot priekšrocību sadalījuma kritērijus uzņēmumiem, kuri to lūdz, nepagarinot nodokļu atvieglojumu programmas ilgumu?
      
         (1)  Padomes Regula (EK) Nr. 659/1999 (1999. gada 22. marts), ar ko nosaka sīki izstrādātus noteikumus EK līguma 93. panta piemērošanai (OV 1999, L 83, 1. lpp.).
      
         (2)  Komisijas Regula (EK) Nr. 794/2004 (2004. gada 21. aprīlis), ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK Līguma 93. panta piemērošanai (OV 2004, L 140, 1. lpp.).